28 oktabr, shanba kuni Meksika poytaxti Mexikoda an’anaviy tarzda O‘lim kuni paradi o‘tkazildi. Mexiko shahri aholisi uchun bu safargi tadbirlar alohida ahamiyatga ega - shahar biroz avvalroq halokatli zilzilani boshdan kechirgandi. Ushbu tabiiy ofat oqibatida 400dan ortiq kishi halok bo‘ldi, minglab kishilar boshpanasiz qoldi. Parad orqali mexikoliklar zilzila qurbonlarini xotirlashdi, shuningdek, tabiiy ofatdan keyin insonlarni vayronalar ostidan olib chiqqan qutqaruvchilar va ko‘ngillilarga minnatdorchilik bildirildi: bu safargi karnaval liboslarida qutqaruvchilarning jiletlari va kaskalari paydo bo‘ldi. Reuters paraddan lavhalar taqdim etgan.